b'\n_START_ARTICLE_\nPrinc podzemlja\n_START_SECTION_\nZgodba\n_START_PARAGRAPH_\nNapeta serija, posneta po resni\xc4\x8dnih dogodkih, v kateri so zgodba, akcija in vohunjenje povezani s prepovedano ljubeznijo dveh oseb iz povsem razli\xc4\x8dnih svetov. Tajnega agenta Javierja Moreya po\xc5\xa1ljejo na tajno misijo v nevarno \xc4\x8detrt El Principe v \xc5\xa1panskem mestu Ceuta na maro\xc5\xa1ki meji, kjer vlada popoln kaos zaradi trgovine z drogo, ilegalnih imigrantov in verske napetosti. Ker sumijo, da nekateri izmed lokalnih policistov sodelujejo z muslimanskimi ekstremisti, se mora Javier infiltrirati med njih in raziskati zadevo. Vendar Javier niti ne sluti, da bo med tajno misijo na\xc5\xa1el tudi ljubezen.'